Ego Guillelmus dominus Coloniaci Notum facio universis præsentes literas inspecturis. Quod mota discordia seu controversia super querelis et controversiis, quas ego et Religiosi viri frater. Amedeus abbas monasterii Miratorii et conventus ejusdem loci habebamus ad invicem seu poteramus habere usque ad diem Pentecostis proximum præteritum; Ego dictus Guillelmus pro me et successoribus meis et dicti Abbas et conventus pro se et successoribus suis, super dictis querelis et controversiis compromisimus, tanquam in arbitros seu amicabiles compositores, in viros discretos videlicet Magistrum Guillelmum Rectorem ecclesiæ Champaigniaci, et dominum Aimonem Rectorem ecclesiæ de Maduay, et in dominum Jocerandum capellanum de Gigniaco pro superiori, et cœteris tam a me quam a dictis Abbate et Conventu electis. Et promisimus ego Guillelmus pro me et successoribus meis, et dicti Abbas et Conventus pro se et successoribus suis, et per juramentum tam a me quam a dictis Abbate et Conventu præstitum, et sub pœna centum librarum Viennensium hinc ac inde promissa solemniter stipulata; Quod nos prædicti tres videlicet Magister Guillelmus, dominus Aimo et dominus Jocerandus super dictis querelis et controversiis alte et basse dicerent; pronuntiarent et ordinarent inter nos super dictis controversiis, aut querelis arbitrando seu amicabiliter componendo servaremus, attenderemus aut adimpleremus: Qui videlicet Magister Guillelmus, dominus Aimo, et dominus Jocerandus, dictum compromissum in se suscipientes, auditis et intellectis quicquid coram ipsis tam ego quam dicti Abbas et Conventus dicere et proponere volumus dictum suum seu arbitrium in me, pro me, et dicto Abbate pro se et dicto Conventu suo præsentibus in hunc modum concorditer protulerunt. Dixerunt enim et arbitrati fuerunt, Quod dicti Abbas et Conventus pascua et usagia in omni terra mea, et in omni dominio meo in perpetuum habeant, et haberent hoc salvo, Quod si animalia dictorum Abbatis et Conventus in eundo vel redeundo alicui ex hominibus meis damnum inferent vel inferrent, dicti Abbas et Conventus tenerentur ad restitutionem æstimationis dicti damni. Item dixerunt seu arbitrati fuerunt; Quod dicti Abbas et Conventus haberent et habeant in nemoribus meis usibus suis præcipuis necessarias, secundum quod in cartis seu instrumentorum dictorum abbatis et conventus seu monasterii supra dicti continetur. Item dixerunt seu arbitrati fuerunt, Quod dicti Abbas et Conventus possent et possunt vindemiare vineas suas quam habent dicti Abbas et Conventus apud vineam dictam de Fayo, quam de novo plantare seu ædificare fecerunt dicti Religiosi in campo quod vulgariter nuncupatur Campus Odonis, prout de magna vinea ipsorum Abbatis et Conventus usque nunc extitit consuetum, et quod custodes quas ego dictus Guillelmus vel successores mei ponent, deinceps in vineis de Castellania Chevrelli custodiendis præsentent se dicto abbati pro vineis ipsius et dicti monasterii Miratorii custodiendis et jurent dicti custodes coram dicto abbate se dictas vineas fideliter custodire. Et in fine vindemiarum dictus abbas dictis custodibus, et pro labore suo, seu pro custodia dictarum vinearum quod ipsi abbati placuerit. Ita quod dicti custodes nihil ultra a dicto abbate exigant seu petant. Item dixerunt seu arbitrati fuerunt quod dicti abbas et conventus esclosam molendini eorumdem siti subtus vineam ipsorum abbatis et conventus, quam esclosam ipsi volebant construere de lapidibus; et ego ipsam esclosam fieri prohiberem seu prohibebam, fecerant si eis placuerit de lapidibus, ita tamen quod pro hoc alii nullum præjudicium generetur. Item dixerunt seu arbitrati fuerunt quod dicti abbas et conventus nemus de Osseo cum meis appendiciis habeant, teneant et possideant tanquam suum proprium pacifice et quiete, et de ipsis nemore et appendiciis suam faciant plenarie voluntatem reservato tamen hominibus meis de Gisiaco usu quod habere consueverunt ab antiquo in prædictis nemore et appendiciis. Item dixerunt seu arbitrati fuerunt; Quod ego vel quicumque fuerit de Chanello in hominibus dictorum abbatis et conventus in Castellania Chevrelli manentibus, quæ de dominio vel elecmosinis illorum de Alba Spina processerunt, nullum bannum seu legem vel emendam habeant, exemptis hominibus dictorum abbatis et conventus apud Cusiacum manentibus: ita tamen quod ego dictus Guillelmus possum ponere bannum in pratis, vineis et arboribus ad dudum meum spectantibus, ita quod si homines dictorum abbatis et conventus inciderent vel inciderint in bannum meum, ego possim ab ipsis habere et levare bannum vel talem emendam qualem levare et habere consuevi pro prædictis. Item dixerunt seu arbitrati fuerunt quod fovea illa quæ Stagnum appellatur, dicta subtus domum ipsorum abbatis et conventus juxta ripariam, cedat et remaneat dictis abbati et conventui et monasterio supra dicto, et quotiescumque contigerit dictum abbatem vel successores suos declinare ad domum suam de vinea apud Sinciacum, dictus abbas seu successores sui posset vel possint, faciat vel faciant piscari in riparia de Gisiaco et de Cosancia ad proprium usum suum et suorum sine banni occasione. Item dixerunt, arbitrati fuerunt, seu ordinaverunt de territorio quod vulgariter appellatur de Cheneviris, quod a metis illis, quas dicti arbitri et dictis abbate et conventu præsentibus et consentientibus pro dicto territorio dividendo, posterum cedat in perpetuum ad jus abbatis et conventus prædictorum, vel etiam proprietatem eorumdem pars illa, sive terra illa quæ protenditur ab inde versus Grangiam de Nons; ex alia vero parte cedat in jus meum et proprietatem et meorum in perpetuum illa terra quæ protenditur a dictis metis positis versus publicum iter de Cusello et Loysiaco, hoc tamen salvo quod dicti arbitri retinent et retinuerunt sibi, me et dictis abbate et conventu volentibus et consentientibus, adhuc inquirere si dictum terragium de Chanelles ulterius versus alta Fay se extendat, et habita seu facta inquisitione; seu facta inde probatione legitima, ego dictus Guillelmus et dicti abbas et conventus tenemur et promisimus parere dicto seu ordinationi ipsorum dictorum arbitratorum. Sciendum est etiam quod ego dictus Guillelmus visa et considerata de consilio amicorum meorum utilitate mea, permutavi seu in escambium dedi dictis abbati et conventui molendinum meum de Gisiaco prope rupes et quandam peciam terræ meæ sitam juxta dictum molendinum. Et dicti abbas et conventus dederunt mihi pro prædictis molendino et pecia terræ emynagium et forvagium Sancti Amoris, et quinque solidos Viennenses censuales, quos habent dicti abbas et conventus apud Sanctum-Amorem, ita quod a rupe de Gisiaco aqua totius ripariæ de Cosancia oritur usque ad molendinum Brutinorum, non possim per me vel per alium facere seu ædificare molendinum, et quod batita nostra et folli quæ modo sunt seu extant in villa Gisiaci, in molendinum converti non valeant in futurum. Item dixerunt et arbitrati fuerunt quod si forsitan molendina monasterii Miratorii quæ sunt in villa Gisiaci et molendinum quod habent dicti abbas et conventus subtus vineam dictorum abbatis et conventus dicto molendino adjacentem propter illuviones aquarum et propter alia impedimenta necesse alibi fuerit transportata, ut liceat superius et inferius transmutare, ubi dicti abbas et conventus sibi melius viderent expedire, tamen sine præjudicio et gravamine alieno. Item ego dictus Guillelmus laudo, approbo et confirmo, omnes eleemosinas, libertates a me et prædecessoribus meis ecclesiæ dicti monasterii Miratorii factas, secundum quod in cartis abbatis et conventus prædictorum super his confectis plenius continetur. In cujus rei testimonium ego præfatus Guillelmus præsentibus literis sigillum meum appono, et tam ego dictus Guillelmus quam abbas prædictus rogamus venerabilem virum Officialem Lugdunensem, ut præsentibus literis sigillum suum una cum sigillo meo apponat in testimonium veritatis etiam præmissorum. Nos vero præfatus Officialis Lugdunensis ad preces Guillelmi et abbatis prædictorum præsentibus sigillum nostrum una cum sigillo dicti Guillelmi duximus apponendum, in robur et testimonium veritatis omnium præmissorum. Datum et actum anno Domini millesimo ducentesimo septingentesimo mense junio.